Antonio Konte “Manchester Yunayted” haqida: “Ronaldu, Varan va Sancho kabi o‘yinchilarni olib kelib, yomon natija ko‘rsatish g‘alati”

“Tottenhem” bosh murabbiyi Antonio Konte niderlandiyalik mutaxassis Erik ten Hagning “Manchester Yunayted”ning bosh murabbiy bo‘lganiga munosabat bildirdi.

Albatta, biz katta, jiddiy klub haqida gapiryapmiz. O‘tgan mavsumda “Manchester Yunayted” APLda 2-o‘rinni egallagani va Varan, Sancho, Ronaldu kabi futbolchilarni o‘z safiga qo‘shib olganini unutmaslik lozim. Ular tarkibni kuchaytirgan bo‘lsa-da, chempionatda avvalgidan yomonroq natija ko‘rsatayotgani g‘alati. Bu Angliyada barchasi oson bo‘lmasligini anglatadi.
APLda ishlash har qanday murabbiy uchun qiyin, bu yerda daraja juda yuqori. “Manchester Yunayted” murabbiyi katta bosim ostida qoladi. Sovrinlar uchun kurashish kerak. Bu oson bo‘lmaydi, chunki boshqa jamoalarda ham xuddi shunday reja mavjud.
Antonio Konte, “Manchester Yunayted” bosh murabbiyi
Hozirda “Ayaks”da faoliyat olib borayotgan Erik ten Hag “Manchester Yunayted” bilan shartnoma imzoladi. Niderlandiyalik mutaxassis 2022/23-yilgi mavsumdan boshlab “qizil iblislar” boshqaruviga o‘tadi.